ທະຫານ ຢູເຄຣນ 3 ຄົນ ເສຍຊີວິດ ໃນການປະທະ ກັບ ພວກກະບົດ 
ໂຄສົກກອງທັບຢູເຄຣນ ລາຍງານວ່າ ທະຫານລັດຖະບານ 3 ຄົນ ເສຍຊີວິດ ແລະ 7 ຄົນ ບາດເຈັບ ໃນການປະທະກັນ ກັບພວກກະບົດ ແບ່ງແຍກດິນແດນ.
ຢູເຄຣນ ໄດ້ລາຍງານໃນວັນສຸກວານນີ້ ກ່ຽວກັບການເສຍຊີ ວິດເທື່ອທຳອິດໃນລະຍະສາມມື້ ຢູ່ທາງພາກຕາເວັນອອກ ຂອງປະເທດ ໃນຂະນະທີ່ປະທານາທິ ບໍດີຢູເຄຣນ ທ່ານ Petro Poroshenko ກ່າວວ່າ ພວກກະບົດທີ່ໜູນຫລັງໂດຍ ຣັດເຊຍ ຍັງສືບຕໍ່ລະເລີດຂໍ້ຕົກລົງຢຸດຍິງ ທີ່ໄດ້ບັນລຸກັນໃນ ຕົ້ນເດືອນນີ້ ໂຄສົກກອງທັບຢູເຄຣນຄົນນຶ່ງ ກ່າວວ່າ ທະຫານລັດຖະບານ ສາມຄົນ ໄດ້ເສຍຊີວິດ ແລະອີກເຈັດຄົນໄດ້ຮັບບາດເຈັບ ໃນ ການປະທະກັນກັບພວກແບ່ງແຍກດິນແດນນິຍົມເຣັດເຊຍ ຢູ່ ທາງພາກຕາເວັນອອກ ທີ່ສະແດງໃຫ້ເຫັນເຖິງຄວາມ ບອບ ບາງແຕກຫັກງ່າຍຂອງການຢຸດຍິງ ຢູ່ໃນພິທີຮຽນຈົບຂອງນັກຮຽນນາຍຮ້ອຍ ທ່ານ Poroshenko ກ່າວວ່າ ກອງທັບຂອງ ທ່ານ ພ້ອມແລ້ວທີ່ຈະສົ່ງອາວຸດໜັກກັບຄືນໄປສູ່ເຂດແນວໜ້າ ຢູ່ທາງພາກຕາເວັນອອກ ຂອງຢູເຄຣນ ຖ້າຫາກຄວາມບໍ່ສະຫງົບຍັງດຳເນີນຢູ່່ຕໍ່ໄປ ທ່ານກ່າວວ່າ ທະຫານຢູເຄຣນ “ພ້ອມແລ້ວທຸກໆເວລາເພື່ອລຸກຂຶ້ນຕໍ່ສູ້ກັບສັດຕູ ” ຜູ້ນຳຢູເຄຣນ ໃຫ້ຄວາມເຫັນດັ່ງກ່າວ ໃນຂະນະທີ່ຢູເຄຣນ ຍັງສືບຕໍ່ຖອນອາວຸດຂອງຕົນ ອອກຈາກເຂດແນວໜ້າ ຢູ່ໃນການໂອ້ລົມທາງໂທລະສັບ ກັບນາຍົກລັດຖະມົນຕີເຢຍຣະມັນ ທ່ານນນາງ Angela Merkel ໃນວັນສຸກວານນີ້ ທ່ານ Poroshenko ຍັງໄດ້ອອກສຽງສະ ໜັບສະໜູນ ໃຫ້ສົ່ງ ກຳລັງຮັກສາສັນຕິພາບ ຂອງສະຫະພາບຢູໂຣບ ໄປປະຕິ ບັດງານໃນຢູເຄຣນ ນອກນັ້ນ ປະທານາທິບໍດີຢູເຄຣນຍັງກ່າວວ່າ ການຂົ່ມຂູ່ທາງທະຫານຈາກພາກ ຕາເວັນ ອອກຍັງຄົງມີຢູ່ ເຖິງແມ່ນວ່າການຢຸດຍິງຍັງໄດ້ຮັບການເຄົາລົບຢູ່ກໍຕາມ ຊຶ່ງເປັນທີ່ຈະແຈ້ງ ໝາຍເຖິງຣັດເຊຍ